आजादी का अर्थ यह कतई नहीं होना चाहिये कि आपका जो भी मन आये, वो करें और कोई कुछ कहे न, भले ही उसे इसकी वजह से किसी और को कितनी तकलीफ उठाना पड़े. स्ट्रीट लाईट फोड़ देना, सार्वजनिक सम्पत्ति को अपनी मांगों के लिए नुकसान पहुँचाना, लोगों के साथ अभद्र व्यवहार करना आदि तो कतई आजादी के दायरे में नहीं आते. अनुशासन और नियम एवं कानून की मर्यादा में रहते हुए बिना किसी रोक टोक एवं भय के जीवन यापन कर पाना ही सही मायने में आजादी का निहितार्थ है.